
Lokális gazdaságfejlesztés rurális térségekben

Az elmúlt 10-15 évben Magyarországon is egyre nagyobb hangsúlyt kaptak azok a kezdeményezések, amelyek az egyes települések, térségek egyedi jellegzetességeire, helyi sajátosságaira alapozva próbáltak gazdasági fejlődést elérni. Dolgozatunkban négy magyarországi település példáján keresztül mutattuk be a hazánkban megfigyelhető helyi gazdaságfejlesztési törekvéseket. Céljaink között szerepelt többek között annak meghatározása, hogy milyen általános tényezők tehetik lehetővé, hogy az ilyen jellegű folyamatok a lehető legnagyobb hatásfokot érjék el (pl. a kulcsszereplők fontossága), valamint a helyi termékek és a helyi gazdaságfejlesztés kapcsolatát, illetve ennek lehetséges eszközeit is megpróbáltuk azonosítani. Ezenkívül kitértünk a közmunkaprogram és a helyi gazdaságfejlesztési tevékenységek közötti összefüggésekre, valamint vizsgáltuk a civil, az önkormányzati és a piaci szféra jelenlétének hangsúlyosságát ezen kezdeményezések kialakítása és fenntartása kapcsán.



